alibayram/wikipedia-40-langs huggingface dataset:
Žensko pravo glasa na Novom Zelandu

Žensko pravo glasa je bilo jedno od važnih političkih pitanja na Novom Zelandu krajem 19. vijeka. Odgovor je na to pitanje je došao u obliku činjenice da je među svim danas postojećim samostalnim državama upravo Novi Zeland bio prvi koji je dao pravo glasa ženama na nacionalnim izborima. 

Pokret za žensko pravo glasa na Novom Zelandu je započeo s Kate Sheppard, koja je prije toga osnovala novozelandski ogranak Ženske kršćanske trezvenjačke unije. Sheppard je kao zagovornica trezvenjačkog pokreta smatrala kako će se zakoni protiv konzumacije i distribucije alkoholnih pića lakše donijeti ako iza parlamenta budu stajale žene-glasači. U tu je svrhu kampanju započela 1885. godine.

Od 1887. se prijedlog o davanju općeg prava glasa ženama nalazio na dnevnom redu novozelandskog parlamenta, ali mu je sve do 1893. za nekoliko glasova nedostajala potrebna većina. Te je godine zakon s uvjerljivom većinom prošao u donjem domu, ali je Zakonodavno vijeće Novog Zelanda (gornji dom) bilo podijeljeno pola-pola. Populistički premijer Richard Seddon je nastojao jednog člana tog tijela natjerati da promijeni stav i glasa protiv ženskog prava glasa. Dva zastupnika koja su prethodno bila protiv su iz protesta odlučili promijeniti glas u "za".

Izborni zakon s pravom glasa za žene je dobio kraljevski pristanak od guvernera Lorda Glasgowa 19.9. 1893, a žene su prvi put glasale na izborima 1893, 28.11. 1893. (Izbori za maorska mjesta su održani 20.12.).

Novozelandske žene nisu imale pasivno biračko pravo sve do 1919, kada je donesen Women's Parliamentary Rights Act. Prva žena član parlamenta na Novom Zelandu bila je Elizabeth McCombs 1933.

Bilješke

V. također 

 Žensko pravo glasa

Historija Novog Zelanda
Šemsa Suljaković

Šemsa Suljaković (Maglaj, 29. 9. 1951.) je pjevačica narodnih pjesama.

Počela je pjevati 1971. godine. Prvu singlicu je snimila 1978. godine (Otišla je ljubav s našeg kućnog praga). 1981. godine počinje saradnju sa srbijanskim jugoslavenskim bendom Južni vetar i sa njima postiže veliki uspjeh tokom 10-godišnje saradnje (10 albuma). 

Početkom Rata u Bosni i Hercegovini 1992. godine napustila je Južni vetar kako bi po zapadnoj Evropi i Americi održavala koncerte čiji je prihod išao za pomoć njenoj zemlji Bosni. Odradila je nekoliko stotina takvih koncerata.

Bosanskohercegovačke pjevačice
Jugoslavenske pjevačice
Žensko pravo glasa u Ujedinjenom Kraljevstvu

Na prostoru Ujedinjenog Kraljevstva ženama pravo glasa nije bilo formalno ograničeno, odnosno bilo je ograničeno isto kao i u mušakracima sve do prve važnije britanske izborne reforme koja je sprovedena godine 1832. kroz Reformski zakon i Zakon o općinskim korporacijama iz 1835. godine. Njime je pravo glasa prošireno na određene kategorije muškaraca, ali je zato izričito zabranjeno ženama.

Od tog vremena potječe pokret koji je nastojao ženama, potpuno ili djelomično, vratiti pravo glasa ženama, odnosno ih izjednačiti s muškarcima. On se obično vezivao uz čartistički pokret, a prva takva organizacija bila je Šefildska ženska politička organizacija koja je 1851. poslala Parlamentu peticiju sa zahtjevom za žensko pravo glasa.

Pokret za prava žena je značajnu podršku dobio od strane uglednog liberalnog ideologa Johna Stuarta Milla, koji je izabran u Parlament 1869. godine. Međutim, otpori davanju glasa ženama su bili još uvijek snažni. S druge strane, lokalne, javne i paradržavne zajednice su prema takvim idejama bile susretljivije od nacionalne vlade, pa je Londonski školski odbor 1870. godine dozvolio ženama da biraju njegove članove, kao i da same budu članovi.

Godine 1872. je formirano Nacionalno udruženje za žensko pravo glasa kao prvi nacionalni pokret. On se nešto kasnije rascijepio, ali su se zavađene frakcije 1897. ponovno ujedinile u mnogo uspješniju i utjecajniju Nacionalnu uniju za žensko pravo glasa. Ta je organizacija pod vodstvom Millicent Fawcett nastala rasti, čak i nakon što se 1903. od nje otcijepila radikalna frakcija okupljena oko Ženske socijalne i političke unije, koja je, nastojeći skrenuti pažnju javnosti, koristila metode direktne akcije i čije su članice bile poznate kao sufražetkinje. 

Ostvarenje ciljeva pokreta je, pak, najviše potpomoglo izbijanje prvog svjetskog rata. Nagli nestanak muške radne snage - mobilizirane na front - je natjerao poslodavce da koriste žene na poslovima dotada rezerviranim za muškarce. To je sa sobom dovelo nestanak mnogih seksističkih predrasuda te javnosti olakšao prihvaćanje uvođenja prava glasa za žene.

To se godine 1918. odrazilo kroz novi izborni zakon koji je uveo ograničeno pravo glasa za žene. Žene su mogle glasati ako su bile starije od 30 godina, odnosno prelazile imovinski cenzus ili imale diplomu univerziteta. Deset godina kasnije, novi izborni zakon je žene potpuno izjednačio s muškarcima.

Vanjski linkovi 
 The struggle for democracy - discover more about suffragettes at the British Library learning website

Feminizam
Historija Ujedinjenog Kraljevstva
People (album)

Za druga značenja v. People (razvrstavanje).
{{Album 
| Name             = People
| Type             = studio
| Longtype         = 
| Izvođač/ica      = Barbra Streisand
| image            = 
| Veličina_slike   = 
| Caption          = 
| Datum            = septembar, 1964.
| Snimanje         = juli-avgust, 1964.
| Žanr             = pop, vokalna muzika
| Trajanje         = 35:35
| Jezik            = 
| Izdavač          = Columbia Records
| Producent        = Robert Mersey
| Recenzije        = *All Music Guide  link
| Hronologija      = Barbra Streisand
| Album_prije      = The Third Album
| Ime_albuma       = People
| Album_poslije    = My Name Is Barbra| godina0          = (1964)
| godina           = (1964)
| godina2          = (1965)
| Misc             = 
}}People''' je naziv četvrtog po redu albuma Barbre Streisand, objavljen u septembru, 1964. godine. Naslovna pesma je ponovo snimljena verzija pesme iz broadwayskog hita Funny Girl u kome je Streisand glumila. 

Barbra Streisand je 1965. dobila dva nagrade Grammy za pesmu People i to u kategoriji najbolji ženski vokal i za najbolji ženski pop vokal. Pesma People je snimljena 20. decembra 1963. i objavljena je kao single u januaru 1964.

 Spisak pesama 

 "Absent Minded Me" (Bob Merrill, Jule Styne) – 3:07
 "When In Rome (I Do As The Romans Do)" (Cy Coleman, Carolyn Leigh) – 2:57
 "Fine And Dandy" (Kay Swift, Paul James) – 2:49
 "Supper Time" (Irving Berlin) – 2:47
 "Will He Like Me?" (Jerry Bock, Sheldon Harnick) – 2:34
 "How Does The Wine Taste?" (Matt Dubey, Harold Karr) – 2:36
 "I'm All Smiles" (Michael Leonard, Herbert Martin) – 2:09
 "Autumn" (Richard Maltby, Jr., David Shire) – 1:57
 "My Lord And Master" (Oscar Hammerstein II, Richard Rodgers) – 2:59
 "Love Is A Bore" (Sammy Cahn, Jimmy Van Heusen) – 2:08
 "Don't Like Goodbyes" (Harold Arlen, Truman Capote) – 3:14
 "Pesma" (Merrill, Styne) – 3:40

 Ponovno objavljivanje 

Album je ponovo objavljen 29.1. 2002. na CD-u (#CK 86103) u izdanju Columbia Records. CD koji je izdat za tržište van SAD-a i Kanade sadrži i dodatnu numeru I Am Woman koja je januara 1964. bila objavljena sa singlom People''.

Spoljne veze 

 The Barbra Streisand Music Guide – People 

Albumi 1964.
Albumi Barbre Streisand
Authority control
Authority control 2
The Third Album

{{Album 
| Name             = The Third Album
| Type             = studio
| Longtype         = 
| Izvođač/ica      = Barbra Streisand
| image            = 
| Veličina_slike   = 
| Caption          = 
| Datum            = februar, 1964.
| Snimanje         = 
| Žanr             = pop, vokalna muzika
| Trajanje         = 30:40
| Jezik            = 
| Izdavač          = Columbia Records
| Producent        = Mike Berniker
| Recenzije        = *All Music Guide  link
| Hronologija      = Barbra Streisand
| Album_prije      = The Second Album
| Ime_albuma       = The Third Album
| Album_poslije    = People| godina0          = (1963)
| godina           = (1964)
| godina2          = (1964)
| Misc             = 
}}The Third Album''' je naziv trećeg solo albuma Barbre Streisand, objavljen februara, 1964. godine. Na omotu albuma se nalazi slika Barbre iz The Judy Garland Show''-a (oktobar, 1963). Fotograf je Roddy McDowall.

Posle uspeha njena prva dva albuma očekivao se uspeh i ovoga. Album je bio, zapravo, veoma uspešan i dospeo je na 5. mesto billboardove liste pop albuma, a RIAA mu je dala sertifikat zlatnog albuma.

Spisak pesama 

 "My Melancholy Baby" (Ernie Burnett, George A. Norton, Maybelle E. Watson) – 3:02
 "Just In Time" (Betty Comden, Adolph Green, Jule Styne) – 2:16
 "Taking A Chance On Love" (Vernon Duke, Ted Fetter, John Latouche) – 2:34
 "Bewitched, Bothered And Bewildered" (Lorenz Hart, Richard Rodgers) – 2:54
 "Never Will I Marry" (Frank Loesser) – 2:27
 "As Time Goes By" (Herman Hupfeld) – 3:46
 "Draw Me A Circle" (Cy Young) – 2:15
 "It Had To Be You" (Isham Jones, Gus Kahn) – 3:46
 "Make Believe" (Oscar Hammerstein II, Jerome Kern) – 2:41
 "I Had Myself A True Love" (Harold Arlen, Johnny Mercer) – 4:23

Spoljne veze 

 The Barbra Streisand Music Guide – The Third Album 

Albumi 1964.
Albumi Barbre Streisand
Authority control
Authority control 2
Pančevački most

Pančevački most je jedini most preko Dunava na teritoriji grada Beograda.
Most je pušten u saobraćaj 1935. Prvobitno ime mosta je bilo kralja Petra Drugog

Tehničke karakteristike 

Most ima po dve trake u oba pravca za drumski saobraćaj, a predviđen je i za dvosmerni železnički saobraćaj. Trenutno na mostu postoji samo jedan železnički kolosek.

Cela dužina mosta sa betonskim vijaduktom i inundacionim mostom iznosi 1526,4 m. Glavna konstrukcija mosta duga je 1134,7 m.

Istorija 

Pančevački most je građen od strane nemačkih preduzeća Siemens-Baunnion GmbH iz Berlina (stubovi) i firme Luxenburgiste Bergwerke und Hutten A.G. Dortmund i deo je posleratnih reparacija Srbiji. Prvobitno je trebao biti samo železnički most sa dva koloseka sa stranskom konzolom za drumski saobraćaj.

Tokom drugog svetskog rata most je srušila Jugoslovenska vojska u noći između 10 i 11 aprila 1941. sa namerom da uspori napredovanje nacista. Most je obnovljen 1946, a prvi voz preko njega je prešao 7. novembra iste godine dok je drumski deo pušten u soabraćaj za najznačajniji praznik ondašnje Jugoslavije 29. novembar.

Reference 

Mostovi u Beogradu
Gredni mostovi
Rešetkasti mostovi
Mostovi na Dunavu
Historija feminizma u Latinskoj Americi

Feministički pokreti u svojim suvremenim oblicima, odnosno feminizam kao prepoznatljiva ideologija, se u Latinskoj Americi pojavio tek u posljednjoj četvrtini 20. vijeka.

Prije toga su feminističke ideje obično bile tek dodatak širim ideologijama, vezanim uz nastojanja da se riješi gorući društveni, ekonomski i politički problemi Latinske Amerike, prije svega politička i ekonomska nejednakost njenih stanovnika - daleko izraženija nego u Sjevernoj Americi i Evropi gdje se razvio klasični feminizam. Zato se feminizam obično vezivao uz socijalističke pojedince i pokrete, tek nešto rjeđe u one koji su prihvatili liberalizam.

Ozbiljnu zapreku širenju feminizma je predstavljao pretežno ruralni karakter latinoameričkih društava, čijom je kulturom dominirala Rimokatolička crkva, kao i specifični patrijarhalni koncepti kao što je mačizam i marijanizam. U takvim uvjetima, feminističke ideje se od 1920-ih javljao tek u većim gradovima i među obrazovanim ženama srednje i više klase, koje su bile inspirirane novostečenim pravima žena drugdje u svijetu. Jedna od najutjecajnijih takvih žena je Berta Lutz, čija je organizacija 1932. godine izlobirala novu brazilsku revolucionarnu da da opće pravo glasa ženama.

Sredinom 20. vijeka feminističke ideje će iz svojih razloga prihvatiti pokreti radikalne ljevice, od kojih su najpoznatiji i najuspješniji bili kubanska revolucija Fidela Castra, kao i sandinistička revolucija u Nikaragvi.

U isto vrijeme sve latinoameričke države postupno usvajaju opće pravo glasa ženama, da bi se od 1980-ih i 1990-ih latinoameričke feministkinje sve više umjesto pitanja pravno-političke, počele baviti pitanjima ekonomske jednakosti, što uključuje abortus, razvod, jedankost plaća pri zapošljavanju i sl.

Literatura 
 Jaquette, Jane. The Women's Movement in Latin America: Feminism and the Transition to Democracy, Routledge 1989 
 Kampwirth, Karen. Feminism and the Legacy of Revolution: Nicaragua, El Salvador, Chiapas, Ohio UP 2004
 Lavrin, Asuncion. Women, Feminism, and Social Change in Argentina, Chile, and Uruguay: 1890-1940, University of Nebraska Press 1995
 Miller, Francesca. Latin American Women and the search for social justice, Univ. Press of New England, 1991
 Shayne,Julie D., The Revolution Question: Feminisms in El Salvador, Chile, and Cuba, Rutgers University Press 2004

Feminizam
Latinska Amerika

en:Feminist history in Latin America
Karburator

Karburator je uređaj na benzinskom motoru koji priprema mešavinu benzina i vazduha potrebnu za rad motora. Pomoću karburatora se takođe upravlja snagom motora.

U karburatoru se raspršuje benzin i meša sa vazduhom u određenom odnosu, koji varira u zavisnosti od režima rada motora. Tako je na primer smeša bogatija benzinom u trenutku ubrzavanja, pri pokretanju (paljenju) motora, pri punom gasu i pri radu motora na slobodnom hodu. U karburatoru postoje razni uređaji koji omogućavaju promenu odnosa benzina i vazduha. Osnovni deo karburatora je venturijeva cev, koja omogućava održavanje približno konstantnog odnosa benzina i vazduha. Ostali uređaji omogućavaju obogaćivanje smeše po potrebi. Snaga motora se kontroliše regulacijom količine smeše koja se doprema motoru.

Stariji karburatori su radili isključivo na principima dinamike fluida, dok se kod novijih karburatora pojavljuju elektronski kontrolisani uređaji za korekciju rada.

U novije vreme karburatori su skoro u potpunosti potisnuti elektronskim sistemima za ubrizgavanje goriva čime se postiže bolja kontrola smeše potrebne za rad motora, a time i manje zagađenje i ekonomičniji rad motora.

Spoljašnje veze 
 The Fish carburetor 
 Collection of photos and information concerning the Fish carburetor 

Konstrukcija motora
Axel i Eigil Axgil

Alex Axgil (rođen 3. aprila, 1915- 29 october 2011) i Eigil Axgil (1922-1995) su dugogodišnji par i vodeći danski gej aktivisti. Oni su prvi svetski par koji je sklopio istopolno registrovano partnerstvo pošto je dansko zakonodavstvo izglasalo zakon o istopolnim zajednicama, 1989. Njih dvojica su imali značajan uticaj da se taj zakon donese. 

Axel Axgil je rođen 1915. godine kao Axel Lundahl-Madsen, a Eigil Axgil kao Eigil Eskildsen, 1922. godine. Juna 1949, inspirisani Univerzalnom deklaracijom o ljudskim pravima osnovali su sa nekoliko prijatelja prvu gej organizaciju F-48 ili Forbunder af 1948 (Udruženje 1948-e). Takođe, pokrenuli su gej časopis pod nazivom Vennen (Prijatelji). Do 1951. godine članstvo u organizaciji je poraslo na 1.339 osoba. Danas organizacija ima svoje ogranke u Švedskoj i Norveškoj. Godine 1950. njih dvojica su promenili prezimena, kombinujući slova iz svojih ličnih imena u znak posvećivanja jedan drugom. 

Godine 1989. Danska je postala prva zemlja na svetu koja je dozvolila registrovanje partnerstva istopolnim parovima. Iste godine, 1. oktobra, Axgilove i još deset drugih parova venčao je Tom Ahlberg, zamenik gradonačelnika Kopenhagena u gradskoj većnici uz prisustvo novinara iz čitavog sveta. Axgilovi su bili zajedno 40 godina. 

Eigil Axgil je umro 22. septembra, 1995. u svojoj 73. godini.

Povezano 
 Istopolne zajednice u Danskoj

Izvori

Vanjske veze 
 1st Parntership Page – stranica posvećena Axgilovima sa slikama
 Axel & Eigil Axgil 

LGBT osobe iz Danske
LGBT aktivisti i aktivistkinje
LGBT osobe
Poznati istopolni parovi
LGBT u Danskoj
John August

John August (rođen 4. 8. 1970), američki scenarista i filmski reditelj.

Njegov prvi film Go dobro je prošao kod kritičara. Za ovaj film, pored toga što je radio scenario, August je bio i reditelj druge ekipe. Posle ovog filma, August je radio na filmu Big Fish, za koji je bio nominovan za nagradu BAFTA-e za najbolje adaptirani scenario, zatim na filmovima Charlie's Angels, Titan A.E. i Charlie's Angels: Full Throttle.

Takođe, pisao je scenario za oba poduhvata Tima Burtona iz 2005: Charlie and the Chocolate Factory i Corps Bride. Godine 2006. uradio je adaptacije Tarzana, video-igrice Prince od Persia: The Sands of Time.

Sa svojim rediteljskim prvencem The Nines predstavio se publici 2007. godine na Sundance Film Festivalu.

John August je otvoreno gej i zagovornik je priznavanja prava na istopolne brakove

Scenarija 
 
 Go
 Blue Streak (nepotpisan)
 Titan A.E.
 Charlie's Angels
 Jurassic Park III (nepotpisan)
 Minority Report (nepotpisan)
 Charlie's Angels: Full Throttle
 The Rundown (nepotpisan)
 Big Fish
 Charlie and the Chocolate Factory
 Corpse Bride
 The Nines (radio i režiju)
 Bob: The Musical (u izradi)

Reference

Vanjske veze 
 
 Lični sajt
 Test screening of his untitled project
 Some Biographical and Career Information 
 August's initial thoughts on Captain Marvel film 
 John August on writing, creativity, and the creative process -- an interview with about-creativity.com 7. 6. 2007. 

Američki scenaristi
Američki režiseri
LGBT scenaristi i scenaristkinje
LGBT reditelji i rediteljke
Gej pisci
LGBT osobe iz Sjedinjenih Američkih Država
Authority control
Iranski ženski pokret

Iranski ženski pokret (poznat i pod nazivom Perzijski ženski pokret) je naziv koji u najširem smislu označava sudjelovanje iranskih žena u modernizacijskim pokretima koji datiraju od kraja 19. vijeka, odnosno ulazak u za muškarce tradicionalno rezervirane oblasti kao što su umjetnost, znanost, književnost i politika.

U užem smislu je to izraz kojim se označava žensko sudjelovanje u političkim previranjima kao što su Iranska ustavna revolucija 1907. godine, odnosno Iranska islamska revolucija, te nastojanja da se poboljša položaj žena u okviru Islamske Republike Iran.

Veze 
 Širin Ebadi

Vanjske veze 
 Feminist Movements 
 نهاد ریاست جمهوری-معاونت امور زنان و خانواده  
 High Council for Human rights  

Društvo u Iranu
Feminizam
Historija feminizma u Ujedinjenom Kraljevstvu

Feminizam u svom suvremenom obliku u Ujedinjenom Kraljevstvu datira od početka 19. vijeka. Iako se spisateljica Mary Wollstonecraft i njen spis A Vindication of the Rights of Woman iz 1790. godine navode kao prvo sistematsko izlaganje feminističkih ideja, britanski feminizam je svoj poticaj dobio nešto kasnije, u raznim reformističkim pokretima koji su nastojali ublažiti ili otkloniti neželjene posljedice industrijske revolucije.

To se prvenstveno odnosilo na pojedince, organizacije i pokrete koji su nastojali poboljšati socijalni i ekonomski položaj žena kroz djelomično ili potpuno izjendačavanje njihovih političkih i drugih prava s muškarcima. To je najviše do izražaja došlo u borbi za žensko pravo glasa, koja je početkom 20. vijeka dovelo do stvaranja sufražetkinja, jednog od najpoznatijih feminističkih pokreta u historiji.

Sufražetkinje su svoje ciljeve ostvarile u periodu između 1918. i 1928. godine, kada su žene izjendačene u pravu glasa s muškarcima. Nakon toga su se britanske feministkinje, kao i u mnogim zapadnim državama, prvenstveno posvetile borbi za socijalnu i ekonomsko jednakost, odnosno dobijanje istih plaća i prilika za zapošljavanje kao i muškarci.

Literatura 
 Melanie Phillips; The Ascent of Woman — A History of the Suffragette Movement and the ideas behind it, Time Warner Book Group London, 2003. .
 Martin Pugh, Women and the women's movement in Britain, 1914–1999, Basingstoke [u.a.]: * St. Martin's Press [u.a.], 2000.
 Barbara Caine, Victorian Feminists , Oxford University Press 1992 
 Barbara Bodichon  founder of the women's right movement in England.

Feminizam
Historija Ujedinjenog Kraljevstva
Feminizam u Norveškoj

Feminizam u Norveškoj, kao i u mnogim drugim državama Zapadne Evrope, kao pokret nastao iz nastojanja da se ostvari pravna i politička jednakost muškaraca i žena, pri čemu je najvažnije bilo uvođenje ženskog prava glasa.

Feministički motivi i ideje se prije toga mogu vidjeti u spisima Camille Collett (1813-1895), koja je kritizirala prisilne brakove. Spisateljica Amalie Skram (1846-1905) je pak iznosile feminističke ideje u svojoj naturalističkim književnim djelima. Jedna od prvih norveških feministica bila je i Aasta Hansteen (1824-1908), žestoka kritičarka načina na koje je tadašnje društvo glealo na žene.

Najpoznatije feminističko djelo u Norveškoj je godine 1879. napisao znameniti dramatičar Henrik Ibsen u obliku kazališnog komada Kuća lutaka.

Godine 1884. su Gina Krog i Hagbart Berner formirali Norveško udruženje za ženska prava, čiji su ciljevi bili pravo žena na obrazovanje i ekonomsku emancipaciju, kao i pravo glasa. 

Posljednji je cilj ostvaren kada je 11.6. 1913. norveški Parlament donio zakon kojim je uvedeno opće i neograničeno pravo glasa za žene. Norveška je, nakon Finske, bila prva evropska država koja je to učinila.

Eksterni linkovi 
 Norwegian Association for Women's Rights
 The Right to Vote, online exhibit
 Equal Rights Center 
 Women's History Center
 The Women's Front
 Women's Group Ottar

Feminizam
Norveška
Gerwani

Gerwani (skraćenica za Gerakan Wanita Indonesia, Indonežanski Ženski Pokret) bila je organizacija komunističkih žena aktivnih u Indoneziji 1950-ih i 1960-ih.

Organizacija je osnovana u 1950. kao Gerwis spajanjem šest postoječih ženskih organizacija na otoku Java. Grupe s ostalih otoka Indonezije su se s njome spojile nekoliko godina kasnije. Sjedište joj je bilo u Semarangu, u to doba zvanom "Crveni grad" zbog mnogoborjnih ljevičarskih organizacija.

Iako čvrsto povezana s Komunističkom partijom Indonezije (PKI), dio njenih članova je bio manje aktivan u politici, a više u društvenim aktivnostima vezanih uz reformu porodičnog, odnosno bračnog prava. Tadašnji indonežanski zakoni su često bili skloni davati prednost lokalnim običajima koji su ženama priječili nasljeđivanje ili dozvoljavali poligamiju.

S vremenom je u organizaciji počelo dolaziti do raskola između feminističkog krila i pragmatičnog krila koje je po napucima PKI podržavalo predsjednika Sukarna i njegovu nacionalističku i socijalističku politiku. Međutim, 1960-ih Gerwani postaje značajan politički faktor, a godine 1965. je imala 1,5 miliona članova.

Međutim, desničarskog puča u Indoneziji u jesen 1965. godine Gerwani je zabranjena zajedno s drugim ljevičarskim grupama. Režim generala Suhartoa je članice Gerwanija izložio teroru, prilikom koga su mnoge od njih silovane i ubijene. Suhartov režim je Gerwani kasnije optužio za ubistva, kastraciju i mučenje desničarskih generala koje je prethodilo puču, a kasnije se postojanje te "razuzdane" organizacije koristile kao oličenje pred-Suhartovskog kaosa odnosno kao opravdanje za puč i uspostavu autoritarnog režima.

Bilješke

Literarzra 
 Blackburn, Susan (2004). Women and the State in Modern Indonesia. Cambridge: Cambridge University Press. 
 Wieringa, Saskia. (2002) Sexual politics in Indonesia. The Hague: Institute of Social Studies. .

Eksterni linkovi 
 Gerwani at Austin College Student Center

Politika Indonezije
Francuski feminizam

"Francuski feminizam" (koji se kao izraz koristi uglavnom koristi u anglofonim zemljama) označava opus grupe feministkinja koje su djelovale u Francuskoj od 1970-ih do ranih 1990-ih. 

Francuski feminizam se u odnosu na feminizme u drugim zemljama najčešće opisuje kao više teoretski, odnosno praktični, više zainteresiran za filozofska nego pragmatična pitanja. Feministička proza i eseji ovih autorica se obično opisuje kao metaforička i konceptualno bogata, odnosno manje opterećena neposrednim političkim potrebama.

Čest motiv tih djela jest anti-esencijalizam, Écriture féminine i kritika fa)logocentrizma.

Spisateljice koje se označavaju kao "francuske feministice" 
 Chantal Chawaf
 Catherine Clément
 Hélène Cixous
 Luce Irigaray
 Julia Kristeva
 Monique Wittig
 Agnes Varda

Prethodnice suvremenih francuskih feministica 
 George Sand
 Colette
 Simone de Beauvoir 
 Marguerite Duras

Eksterni linkovi 
 Chantal Chawaf official site

Kontinentalna filozofija
Feministička teorija
Feminizam
Athesans-Étroitefontaine

Athesans-Étroitefontaine je naselje i opština u istočnoj Francuskoj u regiji Franche-Comté, u departmanu Haute-Saône koja pripada prefekturi Lure.

Po podacima iz 1999. godine u općini je živjelo 564 stanovnika, a gustoća naseljenosti je iznosila 43 stanovnika/km². Općina se prostire na površini od 12,88 km². Nalazi se na srednjoj nadmorskoj visini od 390 metara (maksimalnoj 367 m, a minimalnoj 269 m

Demografija 

Grafik promene broja stanovnika u toku poslednjih godina

Reference

Literatura

Vidi još 
 Departmani Francuske
 Spisak departmana Francuske po gustini naseljenosti
 Spisak departmana Francuske po površini
 Spisak departmana Francuske po broju stanovnika

Spoljašnje veze 

 Baza podataka: Insee 
 Atesans Etroafonten na stranici Nacionalnog geografskog instituta Francuske  
 Atesans Etroafonten na stranici organizacije INSEE  
 Atesans Etroafonten na sajtu Quid 
 Najbliža naselja (kilometraža, pravac i koordinate) 
 Položaj mesta Atesans Etroafonten na mapi Francuske (sa osnovnim podacima o mestu) 
 Plan naselja Atesans Etroafonten na mapi (Mapquest)

Opštine u Francuskoj
Molovin

Molovin je naselje u Vojvodini, odnosno Srbiji, koje administrativno pripada opštini Šid u Sremskom okrugu. Prema popisu iz 2002. bilo je 298 stanovnika (prema popisu iz 1991. bilo je 305 stanovnika).

Selo je smešteno na južnim padinama Fruške Gore, na samoj granici između Srbije i Hrvatske. Stanovništvo je pretežno srpske nacionalnosti. Bave se poljoprivredom, najviše voćarstvom i vinogradarstvom. Najistaknutija porodica u selu su Milovančevići.

Demografija 
U naselju Molovin živi 229 punoletnih stanovnika, a prosečna starost stanovništva iznosi 42,1 godina (41,4 kod muškaraca i 42,8 kod žena). U naselju ima 112 domaćinstava, a prosečan broj članova po domaćinstvu je 2,66.

Ovo naselje je uglavnom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

Reference

Vanjske veze 

 Mape, aerodromi i vremenska situacija lokacija (Fallingrain)
 Satelitska mapa (Wikimapia)
 Gugl satelitska mapa (Maplandia)
 Plan naselja na mapi (Mapquest)

Opština Šid
Naselja u Vojvodini
Popis feminističkih tema

Ovo je okvirni popis tema vezanih uz feminizam, ženska prava i feministički pokret:

 Eko-feminizam
 Erotofobija
 Girls band
 Ko-edukacija
 Kršćanski feminizam
 Obiteljsko nasilje
 Ženska nadmoć (ili muška inferironost)
 Feminacizam
 Feministička cenzura
 Feministička duhovnost
 Feministička historija
 Feministička historija Latinske Amerike
 Feministička historija SAD
 Devetnaesti amandman Ustava SAD
 Feministička historija UK
 Feministička historiografija
 Feminističko kršćanstvo
 Feministička naučna fantastika
 Feministička teologija
 Feminizam drugog vala
 Feminizam prvog vala
 Feminizam trećeg vala
 Francuski feminizam
 Girly girl
 Ideologija
 Islamiski feminizam
 Lezbijka
 Ljubavna sramežljivost
 Maskulizam
 Mizoginija i mizandrija
 Nova žena
 Popis znamenitih feministkinja
 Playgirl
 Queer studije
 Queer teorija
 Radicalni feminizam
 Riot grrl
 Seks-pozitivni feminizam
 Seks u reklamama
 Seksualno uznemiravanje
 Socijalistički feminizam
 Pravo glasa
 Tomboy (Tomboj)
 Butch i femme
 Transfeminizam
 Womyn
 Žene u nauci
 Žensko sklonište

Feminizam
Guilty (album Barbre Streisand)

Guilty je album Barbre Streisand objavljen 1980. godine. posle uspeha koji su Bee Gees imali 1977/1978. počeli su da sarađuju sa drugim izvođačima i izvođačicama i Barbra Streisand je pitala Barryja Gibba da uradi album za nju. Ovo je njen najprodavaniji album, prodat u više od 20 miliona primeraka. Produkciju su radili Barry Gibb, kao i stalni producentski tim grupe Bee Gees, Albhy Galuten i Karl Richardson.

Naslovna pesma, duet Streisand i Gibba, osvojila je Grammy za najbolji pop duet, 1981. godine. Drugi singl Woman in Love bio je jedan od najuspešnijih hitova u muzičkoj karijeri Streisand i proveo je tri nedelje na #1 poziciji na Billboard listi.

Spisak numera 
 "Guilty"* (Barry Gibb, Maurice Gibb, Robin Gibb) – 4:23 
 "Woman in Love" (B. Gibb, R. Gibb) – 3:49
 "Run Wild" (B. Gibb, R. Gibb) – 4:06
 "Promises" (B. Gibb, R. Gibb) – 4:20
 "The Love Inside" (Andy Gibb, B. Gibb, M. Gibb, R. Gibb) – 5:08
 "What Kind of Fool"* (Albhy Galuten, B. Gibb) – 4:06
 "Life Story" (B. Gibb, R. Gibb) – 4:37
 "Never Give Up" (Galuten, B. Gibb) – 3:44
 "Make It Like A Memory" (Galuten, B. Gibb) – 7:28

 *Duet Streisand i Gibba.

Novo izdanje 
Guilty je ponovo objavljen na duplom disku 30. avgusta, 2005. kao deo projekta Guilty Pleasures. Ovo izdanje sadrži digitalizovane snimke originala, nove intervjue sa Streisand i Gibbom, snimke dva nastupa uživo iz 1986. kao i galeriju slika napravljenih za Guilty.

Vanjske veze 
 The Barbra Streisand Music Guide – Guilty 
 Gibb Songs: Guilty (1980)

Vidi dalje 
 Spisak albuma na poziciji #1 u SAD
 Spisak albuma na poziciji #1 u SAD 1980. godine

Reference 

Problemi
Albumi Barbre Streisand
Albumi 1980.
Authority control
Authority control 2
Feminizam prvog vala

Feminizam prvog vala je izraz kojim se opisuje feminizam u periodu kada je njegov glavni sadržaj bio postići pravnu i političku jednakost muškaraca i žena u pojedinim društvima.

Feministkinje i feministi prvog vala su se počeli javljati u 19. vijeku i zalagati za zakonodavstvo koje bi ženama dalo pravo na raspolaganje i nasljeđivanje imovine, sklapanje poslova, kao i politička prava kao što su pravo glasa.

Smatra se da je feminizam prvog vala završio, odnosno ispunio svoju svrhu postojanja kada su ta i druga prava postala dio zakonodavstva SAD i drugih država u prvoj polovici, odnosno sredinom 20. vijeka. Obično se smatra kako je feminizam prvog vala feminizam koji se bori za de jure prava žena.

Izraz se počeo koristiti 1960-ih od američkih feministkinja koje su pripadale novom pokretu zvanom feminizam drugog vala, a čije pripadnice su se zalagale za ekonomsku i društvenu, odnosno de facto jednakost muškaraca i žena.

Eksterni linkovi 
 Biography of Mary Wollstonecraft with links to works.
 Woodhull & Claflin's Weekly
 Woodhull's attempt to run for President .

01

de:Feminismus#Erste Welle des Feminismus
Feminizam drugog vala

Feminizam drugog vala je izraz kojim se označavaju pojedinci, organizacije i ideologije koje su u drugoj polovici 20. vijeka počele dominirati feminističkim pokretom u SAD i drugdje u svijetu. Te su se struje pojavile nakon uspješno izvojevane borbe za političku i pravnu jednakost muškaraca i žena, iza koje je, po mišljenju nove generacije feministkinja treba slijediti borba za ekonomsku i društvenu jednakost, odnosno brisanje de facto nejednakosti između muškaraca i žena.

Ostvarenje tih ciljeva se vidjelo prije svega kroz nastojanje da se odbaci tradicionalni koncept porodice odnosno rodnih uloga u njoj, koji su, prema feministkinjama drugog vala, bile sredstvo kojim su se žene držale u pokornosti. Vezanost žena uz porodicu i djecu ih je spriječavalo da se, poput muškaraca, posvete karijeri. Zato je jedan od važnih ciljeva feminizma drugog vala bilo uvođenje reproduktivnih prava, odnosno prava na korištenje kontracepcije i abortus.

Feminizam drugog vala je svoj vrhunac u SAD doživio 1970-ih kada su mnogi od njegovih ciljeva postali dio zakonodavstva. Feminizam drugog vala je zaslužan i za uvođenje koedukacije na veliki broj američkih obrazovnih institucija, dotada segregiranih po spolu. Također je svoj odraz našao i u popularnoj kulturi, odnosno Hollywoodu koji je producirao TV serije nedvosmisleno feminističke orijentacije, kao i akcijskim filmovima kojima po prvi put dominiraju žene kao protagonisti.

Međutim, krajem 1970-ih je tadašnji američki liberalizam počeo slabiti, a sam feministički pokret se počeo dijeliti po odnosu prema pornografiji i homoseksualnosti. Te su podjele svoj odraz našle i u drugim državama, gdje su mnoge žene prihvatile feminizam prvenstveno kroz izloženost američkoj popularnoj kulturi. 

Nezadovoljstvo stanjem žena u SAD i drugdje u zapadnom svijetu se od početka 1990-ih počelo odražavati kroz novi feministički pokret koji sebe naziva feminizmom trećeg vala.

Literatura 
 Heide, Margaret J. Television Culture and Women's Lives: "Thirtysomething" and the Contradictions of Gender 
 Inness, Sherrie A. (ed.) 'Tough Girls : Women Warriors and Wonder Women in Popular Culture. Philadelphia: University of Pennsylvania Press, 1999.
 Osgerby, Bill, Anna Gough-Yates, and Marianne Wells. Action TV : Tough-Guys, Smooth Operators and Foxy Chicks. London: Routledge, 2001. 
 Press, Andrea L. Women Watching Television: Gender, Class, and Generation in the American Television Experience. Philadelphia: University of Pennsylvania Press, 1991.
 ——— and Tery Strathman. "Work, Family, and Social Class in Television Images of Women: Prime-Time Television and the Construction of Postfeminism." Women and Language, 1993 Fall, 16:2, 7-15.
 Roth, Benita. Separate Roads to Feminism: Black, Chicana, and White Feminist Movements in America's Second Wave. Cambridge, MA: Cambridge University Press, 2004.
 Tasker, Yvonne. Working Girls: Gender and Sexuality in Popular Culture. London: Routledge 1998
 ———.Spectacular Bodies : Gender, Genre, and the Action Cinema. London and New York: Routledge, 1993.

Feminizam
Historija SAD
Feminizam trećeg vala

Feminizam trećeg vala je izraz koji se od početka 1990-ih, prvenstveno u SAD, koristi za razne pojedince, organizacije i ideologije feminističke orijentacije kojima je zajednička kritika tzv. feminizma drugog vala koji ili nije ostvario svoje ciljeve ili je njihovim ostvarenjem nanio više štete nego koristi.

Dio feministkinja trećeg vala drži kako je feminizam drugog vala u SAD i drugim državama nije postigao ništa osim što je žene, i to žene koje pripadaju bijeloj rasi, odnosno srednjoj klasi učinio dijelom establishmenta na račun žena koje ne pripadaju tim grupama. Feminizam trećeg vala se stoga često vezuje uz queer teoriju, ženizam, post-kolonijalnu teoriju, kritičku teoriju, transnacionalizam i nove oblike feminističke teorije.

Feminizam trećeg vala je i sam predmet kritike, s obzirom da neki teoretičari tvrde da mu, za razliku od prvog i drugog vala, nedostaje jasno određeni zajednički cilj. Neki teoretičari, pak, drže da feminizam trećeg vala zapravo uopće ne postoji.

Povezano 
 lezbijski feminizam
 ekofeminizam
 ljevica i feminizam
 Nova ljevica
 novi društveni pokreti

Literatura

Eksterni linkovi 
 The Third Wave Foundation
 Interview with Jennifer Baumgardner and Amy Richards

Feminizam
Ženizam

Ženizam (engleski Womanism) je poseban oblik feminističke teologije koji se razvio u SAD, a čije temeljne postavke tvrde da se Boga, odnosno Krista kao "božanskog supatnika" može spoznati jedino iz perspektive crnih žena, s obzirom da se one suočavaju s trostrukim tlačenjem - rasističkim i klasističkim od strane bijelaca, te seksističkim od strane muškaraca, uključujući i crne muškarce.

Vanjski linkovi 
 Womanist Theology

Feminizam
Teologija
Ekofeminizam

Ekofeminizam je socijalni i politički pokret koji ujedinjava environmentalizam i feminizam, zajedno sa nekim strujama koje povezuju duboku ekologiju i feminizam. Ekofeministice tvrde da postoji odnos između opresije žene i degradacije prirode, i istražuju intersekcionalnost između seksizma, dominacije nad prirodom, rasizma, specijacizma i ostalih značajki društvene nejednakosti. Trenutna istraživanja naglašavaju da je kapitalistički i patrijarhalni sustav zasnovan na trostrukoj dominaciji nad "južnim ljudima" (ljudi koji žive u zemljama trećeg svijeta, od kojih je većina na jugu zemalja prvog svijeta), ženama i prirodom.

Izvori 

Feminizam
Zelena politika
Jevrejski feminizam

Židovski feminizam je pokret koji nastoji popraviti vjerski, pravni i društveni položaj žena unutar judaizma te otvoriti nove mogućnosti za vjersko iskustvo i vodstvo židovskim ženama. Feministički pokreti, s različitim metodama djelovanja i rezultatima, su se stvorili u svim vodećim ograncima judaizma.

U svom modernom obliku pokret je nastao ranih 1970-ih u SAD. Prema feminističkoj teologinji Judith Plaskow, pokret je imao fokus na reformski judaizam, a glavna pitanja ranih židovskih feministkinja su se ticala dijeljenja o eksluzivno muških molitvenih grupa ili minyana, isključivanja od mitzvota, te nemogućnosti žena da pokrenu i svjedoče u razvod.

Bilješke

Literatura 
 Feldman, Emanual. "Orthodox Feminism and Feminist Orthodoxy". Jewish Action Winter 1999 (pdf)
 "Girls Just Wanna Be 'Frum': JOFA conference speaker says feminism lags at Talmud study programs in Israel" , NY Jewish Week, Februray 2007. 
 Jewish women and the feminist revolution, an exhibit of the Jewish Women's Archive (Flash interactive site)
 Jewish Orthodox Feminist Alliance (JOFA)
 Adler, Rachel. "The Jew Who Wasn't There: Halakha and the Jewish Woman," in Heschel, S. (ed). On Being a Jewish Feminist: A Reader, Schocken, 1983.
 Adler, Rachel. Engendering Judaism: An Inclusive Theology and Ethics. Beacon Press, 1998.
 Adler, Rachel. "Feminist Judaism: Past and Future" , Crosscurrents, Winter 2002, Vol. 51, No 4.
 Greenberg, Blu. "Will There Be Orthodox Women Rabbis?". Judaism 33.1 (Winter 1984): 23-33.
 . "Is Now the Time for Orthodox Women Rabbis?". Moment Dec. 1992: 50-53, 74.
 Hyman, Paula. "The Other Half: Women in the Jewish Tradition" in E. Koltun. The Jewish Woman: New Perspectives, Shocken 1976.
 Hyman, E. Paula & Dash Moore, Deborah. (eds) (1997) Jewish Women in America: An Historical Encyclopedia. Routledge, 
 Ner-David, Haviva. Life on the Fringes: A Feminist Journey Toward Traditional Rabbinic Ordination. Needham, MA: JFL Books, 2000.
 Nussbaum Cohen, Debra. "The women’s movement, Jewish identity and the story of a religion transformed," TheJewishWeek.com, June 17, 2004
 Ozick, Cynthia. "Notes toward finding the right question" in Heschel, S. On Being a Jewish Feminist: A Reader. Schocken, 1983.
 Plaskow, Judith. "The right question is theological" in Heschel, S. On being a Jewish Feminist: A Reader, Shocken, 1983(a).
 _. "Language, God and Liturgy: A Feminist Perspective," Response 44:3-14, 1983(b).
 _. Standing again at Sinai: Judaism from a Feminist Perspective, Harper and Row, 1990(a)
 _. "Beyond Egalitarianism," Tikkun 5.6:79-81, 1990(b).
 _. "Facing the Ambiguity of God," Tikkun. 6.5:70-1, 1991.
 Ruttenberg, Danya, ed. "Yentl's Revenge: The Next Wave of Jewish Feminism." Seal Press, 2001.
 Umansky, E. & Ashton, D. (eds) Four Centuries of Jewish Women's Spirituality: A Sourcebook, Beacon, 1992.
 Wolowelsky, Joel B. "Feminism and Orthodox Judaism", Judaism'', 188, 47:4, 1998, 499-507.

Feminizam
Vjerski feminizam
Savski most (Beograd)

Savski most je najmanji most u funkciji drumskog saobraćaja u Beogradu. Pored drumskog saobraćaja preko njega prelaze i tramvaji.

Tehničke karakteristike 
Most je dugačak oko 430m dok je raspon između dva glavna stuba 157m. Most ima po jednu traku za drumska vozila koje u isto vreme koriste i tramvaji.

Istorija mosta 
Most su sagradili Nemci 1942. jer je most kralja Aleksandra, tada jedini preko Save, bio srušen. Nemci su most nazvali „Princ Eugen“, a nakon rata beograđani su most zvali "nemački", ali danas retko ko zna da je on ikada nosio to ime.

Rekonstrukcije mosta 
Most je više puta obnavljan. Poslednja rekonstrukcija je započela 13. oktobra 2007., a završena 30. marta 2008.. Tokom rekonstrukcije 2007/08 kolovozne trake na samom mostu, ali i njegovim prilazima su proširene kako bi se povećala protočnost saobraćaja i postavljeno je dekorativno osvetlenje.

Mostovi u Beogradu
Lučni mostovi
Gredni mostovi
Mostovi na Savi
Vinland

Vinland je naziv koji su Vikinzi dali delu Severne Amerike koji su otkrili najverovatnije u IX veku tj. pet vekova pre nego što se Kolumbo iskrcao na Američki kontinent.

Vinland suprotno raširenom verovanju ne znači zemlja vina već obična zemlja ili pašnjak (Staro Islandski).

Iako postoji saglasnost među stručnjacima da su Vikinzi zaista stigli do Amerike znatno pre Kolumba, ne postoji saglasnost koji su deo Američkog kontinenta vikinzi nazivali Vinland. Uglavnom se spominu dve lokacije, jedna u Njufoundlendu (Kanada) i druga u Novoj Engleskoj (SAD).

Videti još 
 
 Karta Vinlanda

Srednji vijek
Vikinzi
Geten

Geten (prethodno Gejten LGBT) je organizacija osnovana u Beogradu, u maju 2001. godine, a zvanično je registrovana pri saveznom Ministarstvu pravde Jugoslavije, 19. novembra iste godine. 
Gejten LGBT je proistekao iz Arkadije, gej-lezbejskog lobija, osnovanog 1990. i zvanično registrovanog 1994. godine. S obzirom da su osnivači odlučili da se ugasi rad ove organizacije, javila se snažna potreba za organizovanim delovanjem na polju lezbejske, gej, biseksualne i transrodne egzistencije, prava i kulture. Aktivisti Getena su učestvovali u višegodišnjem projektu Kampanja protiv homofobije.

Naziv organizacije je inspirisan Gethenom, svetom androginih bića, opisanom u knjizi Ursule Le Gvin “Leva ruka tame“, koji u svojoj istoriji nije imao ratove i sukobe.

Reference 

Nevladine organizacije u Srbiji
LGBT organizacije u Srbiji
Kršćanski feminizam

Kršćanski feminizam je izraz kojim se označava oblast feminističke teologije kojoj je cilj tumačiti kršćanstvo kroz prizmu jednakosti žena i muškaraca u moralnom, društvenom i političkom smislu. S obzirom da se spolna jednakost kroz historiju kršćanstva često ignorirala, kršćanske feministkinje vjeruju da je feminističko tumačenje nužno za potpuno razumijevanje kršćanstva. Iako ne postoji standarni skup vjerovanja među kršćanskim feministkinjama, većina se slaže da Bog ne diskriminira na osnovu bioloških određenih karakteristika kao što su rod i spol. Glavna pitanja kršćanskih feministkinja jesu zaređivanje žena za svećenike, dominacija muškarca u kršćanskom braku, te tvrdnje o moralnim nedostacima i inferiornosti žena u usporedbi s muškarcima. Također su važna pitanja i ravnoteža u roditeljstvu između majki i očeva, odnosno opći tretman žena u crkvi.

Dio kršćana oba spola koji simpatiziraju s ciljevima feminističkog pokreta, pak, smatra kako se za njih ne može koristiti izraz "feministi" ili "feministkinje". Jedan od razloga je i taj što se feminizam u današnje doba često izjednačava s radikalnim feminizmom koji je sekularnog i izrazito anti-klerikalnog karaktera. Umjesto toga se kao alternativa preferira izraz kršćanski egalitarijanizam.

Povezano 
 Kršćanski egalitarijanizam
 Kršćanski pogledi na žene
 Kršćanski pogledi na brak
 Komplementarijanstvo
 Novi feminizam

Literatura 
 Patricia M. Berliner, Ph.D., Touching Your Lifethread and Revaluing the Feminine Cloverdale Books (2007)   
 Mimi Haddad, Ph.D., "Egalitarian Pioneers: Betty Friedan or Catherine Booth?" Priscilla Papers, Vol. 20, No. 4 (Autumn 2006)
 Pamela Sue Anderson, A feminist philosophy of religion: the rationality and myths of religious belief (Oxford; Malden, Mass.: Blackwell, 1998) 
 Pamela Sue Anderson and Beverley Clack, eds., Feminist philosophy of religion: critical readings (London: Routledge, 2004)
 John Temple Bristow, What Paul Really Said About Women: An Apostle's Liberating Views on Equality in Marriage, Leadership and Love (San Francisco: Harper & Row, 1988)

Feminizam
Vjerski feminizam
Vjerski feminizam

Vjerski feminizam je izraz koji u najširem smislu označava feminizam koji svoje argumente odnosno inspiraciju pronalazi u religiji.

U užem smislu se on često izjednačava s feminističkom teologijom, odnosno pokretima koji, prije svega u kršćanstvu i judaizmu nastoje tumačiti tradiciju, obrede, svete spise i teologiju s feminističke perspektive. Pod time se često podrazumijeva i pokret za uvođenje žena-svećenika, odnosno nastojanje da se u potpunosti izjednači položaj žena i muškaraca unutar pojedinih vjerskih zajednica. U nekim vjerama se, pak, nastoji preispitati korištenje muškog roda za označavanje Boga.

Krajem 20. vijeka se feminizam odrazio i kroz neopaganizam, čiji su najvjerniji poklonici i zagovornici upravo žene, smatrajući da su klasične monoteističke abrahamske religije previše zagađene patrijarhalnošću, te da se žene trebaju okrenuti dijaničkim tradicijama i konceptu boginje umjesto Boga. Uz taj pokret se vezuje i nova teologija koju njene zagovornice nazivaju tealogija.

Povezano 
 Jevrejski feminizam
 Kršćanski feminizam
 Islamski feminizam
 Bahaistički feminizam
 Post-moderno kršćanstvo
 Teologija oslobođenja
 When God Was a Woman

Literatura 
 Pamela Sue Anderson, A feminist philosophy of religion: the rationality and myths of religious belief (Oxford; Malden, Mass.: Blackwell, 1998) 
 Pamela Sue Anderson and Beverley Clack, eds., Feminist philosophy of religion: critical readings (London: Routledge, 2004)

Vanjske veze 
 Unclipping the Wing: A Survey of Secondary Literature in English on Baha'i Perspectives on Women by Trevor R. J. Finch
 Directory of Bahá'í Articles on Gender Equality

 
Feminizam
Feminizam
Chicana feminizam

Chicana feminizam ili Xicanisma je naziv za ogranak feminističkog pokreta, odnosno terorije koji se prvenstveno bavi položajem meksičkoameričkih, Chicana i Hispano žena u SAD, i to s pozicija rodnih uloga. Chicana feminizam se često smatra dijelom šireg pravca u okviru feminizma zvanog Feminizam Trećeg svijeta.

Literatura 
 Anzaldúa, Gloria, and Cherríe Moraga, editors. This bridge called my back: writings by radical women of color. Watertown, Massachusetts: Persephone Press, c1981. .
 Arredondo, Gabriela, et al., editors. Chicana Feminisms: A Critical Reader. Durham, North Carolina: Duke University Press, 2003. .
 Castillo, Ana. Massacre of the dreamers : essays on Xicanisma. Albuquerque: University of New Mexico Press, 1994. .
Castillo, Adelaida Del. "BETWEEN BORDERS: ESSAYS ON MEXICANA/CHICANA HISTORY." California: Floricanto Press, 2005. 
 Cotera, Martha. The Chicana feminist. Austin, Texas: Information Systems Development, 1977.
 García, Alma M., and Mario T. Garcia, editors. Chicana Feminist Thought: The Basic Historical Writings. New York: Routledge, 1997. .
 Garcia, Alma M., "The Development of Chicana Feminist Discourse, 1970-1980" in: Gender and Society, Vol. 3, No. 2. (Jun., 1989), pp. 217-238.
 Benita Roth, Separate Roads to Feminism: Black, Chicana, and White Feminist Movements in America's Second Wave, Cambridge University Press, 2003,

Povezano 
 Crni feminizam
 Feminizam Trećeg svijeta
 Chicano studije

Vanjske veze 
 Chicana Feminisms Page
 History of Chicanas page 

Feminizam
Feminizam Trećeg svijeta

Feminizam Trećeg svijeta se često opisuje kao skup ponekad prilično različitih feminističkih pokreta, pojedinaca i teorija koje su se razvile u zemljama tzv. Trećeg svijeta. Jedna od zajedničkih točki koja spaja feministkinje Trećeg svijeta jest kritika tradicionalnog, odnosno dominantnog feminizma u vodećim zapadnim zemljama, optužujući ga za etnocentrizam, zanemarivanje posebnih okolnosti u kojima žive žene u Trećem svijetu, odnosno samoniklih feminističkih pokreta u tim državama.

V. također 
 Crni feminizam
 Ženizam
 Postkolonijalni feminizam
 Chicana feminizam
 Chandra Talpade Mohanty
 Taslima Nasrin
 Sarojini Sahoo

Izvori 

Feminizam

en:Feminism#Postcolonial feminism and third-world feminism